Исламбек Ержанұлы Қуат

**Исламбек Ержанұлы Қуат** (12 қаңтар 1993, Ақадыр, Қазақстан) — қазақстандық футболшы, Қазақстан ұлттық құрамасының жартылай қорғаушысы және "Жеңіс" клубының футболшысы.

## Мансабы
Арғын тайпасының Қуандық руының Сайдалы бөлімінен шыққан.
### Клубтық
Ол Астаналық " Жеңістің" түлегі, өзінің кәсіпқой мансабын Исламбек 2011 жылы көкшетаулық «Оқжетпестің» сапында бастады. Қуат «көкшеліктерге» Бірінші лиганың жарыс кестесінде екінші орын алып Қазақстанның Премьер-лигасына шығуына жәрдемдесті. Маусым соңында Исламбек Қуат Қазақстанның үздік жас ойыншысы атағын алды.

Келесі жылы талантты жартылай қорғаушыға «Ақтөбе» назар аударып, Қуат чемпиондардың қатарына ауысты.

2013 жылы Исламбек «Астанаға» ауысты. Астаналық клубтар кіл легионерлердің көлеңкесінде қалып, алаңға онша шыға алмады, есесіне 2014 жылы Қазақстан чемпионы атанды.

[thumb|left|210x210px|Исламбек Қуат "[Химки (футбол клубы)|Химки" клубы сапында.]]
2014 жылдың маусымынан "Қайраттың" ойыншысы атанды. Қайраттықтар сапында бес рет Қазақстан чемпионатының күміс жүлдегері атанды.

2020 жылы 1 қаңтарда "Орынборға" ауысты. Клуб сапында үш ойын ғана өткізді. Оған COVID-19 пандемиясына байланысты, қатаң режимдегі карантин себеп болды. Чемпионат жаздың ортасына дейін тоқтатылды да, қайта жалғасқан соң Исламбек жаңа клуб іздеуге мәжбүр болды.

2020 жылы қыркүйекте "Химкиге" ауысты.

2021 жылдың басында Қазақстанға қайта оралып, "Астана" сапына қосылды. 2024 жылы 23 желтоқсанда Астана футбол клубы Исламбек Қуаттың келісімшарт мерзімі аяқталғанына байланысты ұжымнан еркін агент ретінде кетті деп хабарлады.

### Құрама сапында
2015 жылдың 3 қыркүйегінде Қазақстан құрамасының сапында Чехияға қарсы ойында дебютін жасады. Бұл ойын 2016 жылғы Еуропа Чемпионатының іріктеу кезеңінің шеңберінде өткен еді. 2015 жылы 10 қарашада Нидерланд құрамасының қақпасына алғашқы добын соқты.

Келесі кездесуде Ригада 13 қазан күні Латвия құрамасына қарсы жалғыз гол соғып, қазақстандық команданың топтағы соңғы орынан шығуына көмектесті. Бір қызығы, осы Латвиямен болған нәтиже Түркия құрамасына финалдық турнирге тікелей жолдама әперіп, Исламбек бір күннің ішінде Түркияда да танымал боп шыға келді.

2017 жылы 10 маусымда ӘЧ-2018 іріктеуінде Дания құрамасының қақпасына бір гол соқты, бірақ бұл ойында Қазақстан 1:3 есебімен ұтылып қалды. Арада тура бір жол өткен соң, ЕУРО-2020 іріктеуінде Сан-Мариноның қақпасына гол соқты (4:0).

Ұлттық құрамадағы бесінші голын 2020 жылы 3 қыркүйекте сырт алаңда Литва қақпасына (УЕФА Ұлттар Лигасында) енгізді, бұл ойында Қазақстан 2:0 есебімен жеңіске жетті. Алтыншы голды 2021 жылы 7 қыркүйекте сырт алаңда Босния және Герцеговинаның қақпасына соқты, бұл ойын 2:2 есебімен тең аяқталды.

## Жетістіктері

; «Оқжетпес»

* Қазақстан чемпионатының қола жүлдегері (1): 2011
* Қазақстанның үздік жас ойыншысы (1): 2011

; «Ақтөбе»

* Қазақстан чемпионатының қола жүлдегері (1): 2012

; «Астана»

* Қазақстан чемпионатының күміс жүлдегері (1): 2013, 2024

; «Қайрат»

* Қазақстан чемпионатының қола жүлдегері (1): 2014
* Қазақстан чемпионатының күміс жүлдегері (2): 2015, 2016, 2017, 2018, 2019
* Қазақстан кубогы (3): 2014, 2015, 2017, 2018
* Қазақстан суперкубогы: 2017

## Дереккөздер

Санат:Қазақстан футболшылары
Санат:Қазақстан Ұлттық футбол құрамасының ойыншылары
Санат:Астана ФК ойыншылары
Санат:Оқжетпес ФК ойыншылары
Санат:Ақтөбе ФК ойыншылары
Санат:Қайрат ФК ойыншылары
Санат:Орынбор ФК ойыншылары
Санат:Химки ФК ойыншылары